《侍皇太子宴始平王诗》
魏晋·王赞

亹亹圣胤，继明重体。
乐此棠棣，其甘如荠。
我有嘉宴，以洽百礼。
煌煌同族，蔼蔼王僚。
惟中惟外，如琼如瑶。
湛湛朝云，德靡不覆。
玄黄所缀，文成彩绣。
政以神和，乐以安奏。
一人有庆，万邦是佑。

作者简介：王赞（？～311）字正长，义阳（今河南新野）人。生卒年不详，约晋惠帝初年前后在世。博学有俊才。泰始中辟司空掾，迁著作郎。太康中迁太子舍人，惠帝拜侍中。永嘉中为陈留内史，加散骑侍郎。担任陈留太守期间曾在石勒围攻仓垣时击败石勒。西晋末为石勒所杀。钟嵘将其诗列入中品。今存诗五首，《文选》中所录《杂诗》较有名。《宋书·谢灵运传论》曾加以称引。原有集，有已散佚。